cyanic-selkie/wikianc huggingface dataset:
வி. கணபதி அய்யர்
ஆய்வுத்துறைகள்
பொதுவாக சிக்கலெண் பகுவியலிலும், குறிப்பாக Entire Functions என்ற பிரிவிலும் அவர் ஆய்வுகளைத் தொடங்கி, சார்புப் பகுவியல், இடவியல், தொடர்கூட்டு வாய்ப்பு, முதலிய பிரிவுகளிலும் அவருடைய கட்டுரைகள் பெயர் பெற்றன. அவருடைய மாணவர்களுடைய ஆய்வுகள் இவைகளைத் தவிர இன்னும் நிகழ்தகவு, தன்னிச்சைமாறி, முதலிய மற்ற பிரிவுகளிலும் செய்யப்பட்டன
சீட பரம்பரை
அவருடைய இயக்க-மேற்பார்வையில் ஆய்வு செய்து முனைவர் பட்டம் பெற்றவர்களில் சிலர்:
வாழ்வு முறை
கணபதி அய்யர் சாந்தம், அடக்கம், நேர்மை இவைகளுடன் எளிமையாக வாழ்ந்து வந்தார். இருபதாம் நூற்றாண்டின் உலகக்கணித மேதைகளில் உயர் மட்டத்தில் கணிக்கப்பட்ட ஒருவரான அமெரிக்கப் பேராசிரியர் மார்ஷல் ஹெச் ஸ்டோன் என்பவர் இந்தியா வரும்போதெல்லாம் -- அவர் சென்னை சங்கீத விழாவுக்காக அடிக்கடி வருவது வழக்கம் -- அண்ணாமலைநகர் சென்று கணபதி அய்யரைப் பார்த்துப் பேசாமல் போகமாட்டார். கணபதி அய்யரை ஒரு மகான் (saint) என்றே அவர் குறிப்பிடுவார். கணபதி அய்யர் தன் ஆய்வுகளையும் படிப்புகளையும் விடியற்காலை நேரத்தில் தான் செய்வார். அதனால் இரவு எட்டு மணிக்கே படுக்கைக்குச் சென்று விடுவார்.
கணபதி அய்யர் அரட்டை அடித்து யாரும் பார்த்ததில்லை. அவர் சாதாரணமாக சில பேச்சுகள் பேசினாலும் அது ஆழம் பொதிந்ததாக இருக்கும். முனைவர் ஆர். வைத்தியநாதசுவாமி அவருடைய குரு. முனைவர் எம். வெங்கடராமன் கணபதி அய்யருடன் கூட வேலைபார்த்த ஆசிரிய நண்பர். இவர்கள் இருவரும் கணிதப் பேராசிரியர்கள் மட்டுமல்லாமல், அரவிந்தர் வழியில் வந்த நூல்களையெல்லாம் நன்கு அறிந்து அரவிந்தருடைய நெறிமுறைப்படி வாழ்பவர்கள். இவர்கள் இருவருடன் கணபதி அய்யர் அடிக்கடி பேசுவார். இம்மூவரது உரையாடலில் கணிதம், சரித்திரம், வேதாந்தம், பண்பாடு என பலதரப்பட்ட விசயங்கள் கலந்திருக்கும்.
மனதிலேயே எழுதப்படும் ஆய்வுக்கட்டுரைகள்
கணபதி அய்யர் ஆய்வுக்கட்டுரை எழுதும் முறையே விந்தையானது. பலமுறை எழுதி, அடித்து, திருத்தி, மாற்றி, எழுதுவதெல்லாம் அவரிடம் கிடையாது. எழுதவும் மாட்டார். எல்லாம் தட்டச்சு இயந்திரத்தின் முன் உட்கார்ந்து தட்டச்சு செய்வார். கட்டுரைக்கு முன்னுரை, கணிதக்குறியீடுகள், உருவகங்கள், நிறுவலுக்கு வேண்டிய அடிப்படை வரையறைகள், உதவித்தேற்றங்கள், எல்லாம் அவையவை இருக்கவேண்டிய இடத்திற்குத்தகுந்தபடி முன்னாலேயே அவர் மனதில் உருவாகியிருக்கும். ஒரே தடவை தான் தட்டச்சு செய்வார். சிறிய கட்டுரை யானாலும், பெரிய கட்டுரையானாலும், ஒரு முறை தட்டச்சுசெய்து முடியும்போது அது அப்படியே மாற்றமில்லாமல் அச்சடிக்கத் தயாராகிவிடும்.
மேற்கோள்கள்
பகுப்பு:இந்தியக் கணிதவியலாளர்கள் பகுப்பு:1906 பிறப்புகள் பகுப்பு:1987 இறப்புகள்
பிறந்த குழந்தைகளில் குருதிச் சிவப்பணு சிதைவு நோய்
பிறக்கும் குழந்தைகளில் முறையான நோய் எதிர்ப்பாற்றல் முறைமை இருப்பதில்லை. அவர்களில் நோய் எதிர்ப்பாற்றல் முறைமை முதிர்ச்சி பெற்று செயற்படுவதற்கு சில காலம் எடுக்கும். அதுவரையில் தாயிலிருந்து பெறப்படும் பிறபொருளெதிரிகளின் உதவியுடனேயே முதிர்கருவும், ஆரம்பத்தில் கைக்குழந்தைகளும் தமக்கான நோய் எதிர்ப்பாற்றலைப் பெறுவதனால் பாதுகாப்புக் கிடைக்கும். ஆனால் தாயின் குருதியின் தெளியத்தில் உள்ள பிறபொருளெதிரிகள், சேயின் குருதிக்கு ஒவ்வாமை உள்ளதாயின் சேயின் குருதிச் சிவப்பணுக்களைத் தாக்கி அழிப்பதனால், இந்நிலை கெடுதலாகவும் போய் விடுகின்றது
நோய்ப்பாதிப்பானது மிதமான அளவில் இருந்து, தீவிரமான நிலைமை வரை வேறுபடலாம். குருதிச் சிவப்பணு சிதைவினால், குழந்தைகளில் குருதிச்சோகை, மஞ்சள் காமாலை போன்றன ஏற்படும். தீவிரமான நிலைகளில் முதிர்கரு நீர்க்கோர்வை (Hydrops fetalis) அதனால் ஏற்படக்கூடிய உடல் வீக்கம் (Edema), பிறந்த குழந்தையில் மூளை பாதிப்பு (Kernicterus) போன்ற நிலைகள் ஏற்படலாம். மிகத் தீவிரமான நிலையில் இதயம் பாதிக்கப்பட்டு, செத்துப் பிறப்பு, அல்லது பிறந்தபின்னர் இறப்பும் ஏற்படலாம்.
ஆனாலும் பொதுவாக இந்நோயானது முதலிலேயே கண்டுபிடிக்கப்பட்டு தடுக்கப்படக் கூடியதாகவும், கருத்தரிப்பின்போதோ அல்லது குழந்தை பிறந்த பின்னரோ சிகிச்சையினால் நிவர்த்தி செய்யப்படக்கூடியதாகவும் இருக்கும். இதனால் இந்நோய் நிலை ஆபத்து குறைவாகவே இருக்கும்.
தெளியவியல் நோயறிதல்
தெளியவியல் மூலம் குருதி சோதனைக்கு உட்படுத்தப்பட்டு, குறிப்பிட்ட நோய்நிலையானது வருவதற்கான சந்தர்ப்பங்களை முன்கூட்டியே அறிந்து கொள்ளலாம். வெவ்வேறு காரணங்களால் இந்நிலை தோன்றலாம்.
வகைகள்
பிறந்த குழந்தைகளில் குருதிச் சிவப்பணு சிதைவு நோயானது வெவ்வேறு காரணிகளால் ஏற்படலாம்.
ஏபிஓ ஒவ்வாமை
தாயினதும், சேயினதும் குருதிகள் நேரடியாகக் கலப்பதில்லையாதலால் குழந்தைக்கும், தாய்க்கும் இடையேயான ABO குருதி வகை ஒவ்வாமை காரணமாக பொதுவாக 'பிறந்த குழந்தைகளில் குருதிச் சிவப்பணு சிதைவு நோய்' உருவாவதில்லை. ஊட்டச்சத்துக்களும், ஆக்சிசனும் தாயிலிருந்து சேய்க்கும், காபனீரொக்சைட்டு, ஏனைய கழிவுப்பொருட்கள் சேயிலிருந்து தாய்க்கும் நஞ்சுக்கொடி ஊடாகவே கடத்தப்படுகின்றது. ABO இரத்த வகையின் பிறபொருளெதிரிகள் பொதுவாக IgM வகையைச் சேர்ந்தவையாக இருப்பதுடன், இவை நஞ்சுக்கொடியினூடாக செல்வதில்லை. எனவே தாயிலிருந்து சேய்க்கு பிறபொருளெதிரிகள் கொண்டு செல்லப்படுவதில்லை.
ஆனாலும் குறைந்த வீதத்தில் ABO HDN உருவாகலாம். ஆனால் குழந்தை A அல்லது B வகைக்குருதியாக இருக்கையில், O வகைக் குருதியுடைய தாயில், பொதுவாக IgG வகையான எதிர்-A, எதிர்-B பிறபொருளெதிரிகள் உருவாகும். அவை நஞ்சுக்கொடியூடாக கடத்தப்பட்டு, பிறந்த குழந்தைகளில் குருதிச் சிவப்பணு சிதைவு நோய் ஏற்படக் காரணமாகின்றன. அரிதாக இருப்பினும், சிலசமயம் A, மற்றும் B குருதி வகையுள்ள தாய்க்கு பிறக்கும் குழந்தைகளிலும் இந்த ABO HDN என்னும் குருதிச் சிவப்பணு சிதைவு நோய் ஏற்படுகின்றது.
ஆர்எச் ஒவ்வாமையினால் ஏற்படும் நோயில் போலன்றி, ஏபிஓ ஒவ்வாமை நோயானது ஒரு பெண்ணின் முதலாவது கருத்தரிப்பிலேயே அனேகமாக நிகழ்வதாகவும், அதன் பின்னர் ஏற்படும் கருத்தரிப்புகளில் இந்நிலை தீவிரம் இல்லாமல் இருப்பதாகவும் அறியப்படுகின்றது. O வகைக் குருதியுடைய தாய்க்கு A, B வகைக் குருதியுடைய குழந்தை இருப்பது ~15% கருத்தரிப்பில் நிகழ்வதாகவும், ஆனால் அவர்களில் 'பிறந்த குழந்தைகளில் குருதிச் சிவப்பணு சிதைவு நோய்' என்ற நிலை ஏற்படுவது 3% னரில் மட்டுமே என்றும், தீவிரமான நிலை தோன்றுவது 1% மானோரில் மட்டுமே என்றும், அதிலும் 1:1000 விகிதத்தினருக்கே, முழு குருதி மாற்றீடு தேவைப்படுகின்றது என்றும் அறியப்படுகின்றது.
ஆர்எச் ஒவ்வாமை
ஏபிஓ ஒவ்வாமை கொண்ட முதிர்கருவுள்ள ஒரு தாயின் குருதியில் எதிர்-RhD பிறபொருளெதிரியாக்கம் நடைபெறுவது குறைவாக இருக்கும். காரணம் ஒவ்வாமையுடைய முதிர்கருவின் எந்த ஒரு உயிரணுவும் தாயின் குருதிச் சுற்றோட்டத்தொகுதியினுள் சென்றதும், அங்கிருக்கும் ஆற்றல்மிக்க எதிர்-A அல்லது எதிர்-B பிறபொருளெதிரியினால் தாக்கப்பட்டு அழிக்கப்பட்டுவிடும். எனவே முதிர்கருவின் உயிரணுவில் இருக்கும் RhD பிறபொருளெதிரியாக்கிக்கு தாய் வெளிப்படுத்தப்படுவது குறைவாக இருப்பதனால் அந்த பிறபொருளெதிரி உருவாதலும் குறையும்.
பொதுவாக இந்நோய் நிலையானது Rh- தாய்க்கு Rh+ குழந்தை முதலில் உருவாகி (அதற்கு தந்தை Rh+ ஆக இருந்திருப்பார்), இரண்டாவது அல்லது அதைத் தொடர்ந்து வரும் கருத்தரிப்பிலேயே நிகழும். தாய்க்கு Rh- இருப்பதனால், முதலாவது குழந்தை பிறப்பின்போது தாய், குழந்தையின் குருதிக்கு வெளிப்படுத்தப்பட்டால், குழந்தையிலுள்ள Rh+ பிறபொருளெதிரியாக்கிக்கு எதிரான எதிர்-Rh (anti-Rh antobody) பிறபொருளெதிரி தாயில் உருவாகும். இந்த பிறபொருளெதிரியானது ஆரம்பத்தில் பொதுவாக IgM வகையாகவும் நஜ்சுக்கொடியூடாக பரவ முடியாததாகவும் இருக்கும். ஆனால் மீண்டும் மீண்டும் RhD பிறபொருளெதிரியாக்கிக்கு வெளிப்படுத்தப்படும்போது, அது நஞ்சுக்கொடியூடாக கடத்தப்படும் இயல்புள்ள IgG வகை பிறபொருளெதிரியை உருவாக்கும். தாயில் இருக்கும் அந்த பிறபொருளெதிரியானது, மீண்டும் ஒரு Rh+ குழந்தை உருவாகினால், நஞ்சுக்கொடியூடாக கடத்தப்படும்போது, குழந்தையில் உள்ள Rh பிறபொருளெதிரியாக்கியுடன் தாக்கமுற்று நோய் நிலையை ஏற்படுத்தும்.
குருதிச்சோகை
குழந்தையின் குருதிச் சிவப்பணுக்கள் சிதைவுறுவதனால், சாதாரண தொழிற்பாட்டுக்குத் தேவையான குருதிச் சிவப்பணுக்கள் இல்லாமல் குருதிச் சோகைக்கான அறிகுறிகள் தோன்றும். இது தீவிரமாகும்போது, கல்லீரல், மண்ணீரல் வீக்கம், மூச்சுவிடல் இடர், இதயம் தொழிற்பாட்டில் சிக்கல் ஏற்படும்.
மஞ்சள் காமாலை
அதிகளவில் குருதிச் சிவப்பணுக்கள் அழிவடையும்போது, அந்நிலை, பிலிரூபின் (Bilirubin) சுரப்பைக் கூட்டும். குழந்தை பிறக்கும்வரை நஞ்சுக்கொடியின் ஊடாக தாயின் உடலினுள் சென்று கழிவுத் தொகுதியால் வெளெயேற்றப்படும். குழந்தை பிறந்தவுடன், இது சாதாரணமாக கழிவுத் தொகுதியால் அகற்றப்பட முடியாத நிலையை அடைகையில் பிலிரூபினில் உள்ள மஞ்சள் நிறமிகள் குழந்தையின் தோல், கண்ணின் வெண்படலம் போன்றவற்றில் தெளிவாக மஞ்சள் நிறத்தைக் காட்டும். இந்நிலை அதிகரிக்கும்போது மூளைப் பாதிப்பும் ஏற்படும்.
மேற்கோள்கள்
பகுப்பு:மரபியல் நோய்கள்
திருப்பூர் குமரன்
திருப்பூர் குமரன் (Tiruppur Kumaran; 4 அக்டோபர் 1904 – 11 சனவரி 1932) இந்திய விடுதலைப் போராட்டத் தியாகி ஆவார். இவர் ஈரோடு மாவட்டத்தில் உள்ள சென்னிமலையில் பிறந்தார். 1932 ஆம் ஆண்டு சட்ட மறுப்பு இயக்கம் மீண்டும் தொடங்கிய போது தமிழகம் முழுவதும் அறப்போராட்டம் பரவிய நேரத்தில் திருப்பூரில் தேசபந்து இளைஞர் மன்ற உறுப்பினர்கள் அச்சமயம் ஏற்பாடு செய்த மறியல் போராட்டத்தில் தீவிரமாகப் பங்குகொண்டு, 1932 சனவரி 10 ஆம் தேதியன்று கையில் தேசியக் கொடியினை ஏந்தி, தொண்டர் படைக்குத் தலைமை ஏற்று, அணிவகுத்துச் சென்றபோது காவலர்களால் தாக்கப்பட்டு கையில் இந்திய தேசியக் கொடியை ஏந்தியபடி மயங்கி விழுந்தார். பின்னர் மருத்துவமனையில் அனுமதிக்கப்பட்டு, சனவரி 11 இல் உயிர் துறந்தார். இதனால் இவர் கொடிகாத்த குமரன் என்றும் அழைக்கப்படுகிறார்.
இளமைப்பருவம்
ஈரோடு மாவட்டம், சென்னிமலை அருகிலுள்ள செ. மேலப்பாளையம் என்னும் சிற்றூரில் 1904 அக்டோபர் 4ஆம் தேதி, செங்குந்தர் கைக்கோள முதலியார் சமூகத்தை சேர்ந்த நாச்சிமுத்து முதலியார் - கருப்பாயி தம்பதியினருக்கு மூன்றாவது மகனாகக் குமரன் பிறந்தார். இவரது இயற்பெயர் குமாரசாமி முதலியார் ஆகும். குடும்ப சூழ்நிலை காரணமாக பள்ளிப் படிப்பை ஆரம்ப பள்ளியிலேயே முடித்துக் கொண்டார். கைத்தறி நெசவுத் தொழிலை செய்து வந்த குமரன், 1923 இல் ராமாயியை என்பாரைத் திருமணம் முடித்தார். கைத்தறி நெசவுத் தொழிலில் போதிய வருமானம் இல்லாததால், மாற்றுத் தொழில் தேடி திருப்பூர் சென்று, ஈஞ்ஞையூர் கந்தசாமி கவுண்டர் நடத்திய மில்லில் எடைபோடும் பணியில் சேர்ந்தார்.
இந்திய விடுதலைப் போராட்டத்தில் பங்கு
காந்தி கொள்கையில் அதிக ஈடுபாடு கொண்ட குமரன், நாட்டு விடுதலைக்காக காந்தி அறிவித்த போராட்டங்களில் கலந்து கொண்டார்.
1932 ஜனவரி 10 அன்று நடந்த ஆங்கிலேய அரசுக்கான எதிர்ப்புப் போராட்டத்தில் கலந்து கொண்ட போது, ஆங்கில அரசின் காவல்துறையால் தடியடிக்கு உள்ளானார். கீழே விழுந்தநிலையிலும், அவர் தன் கையில் இருந்த, அக்காலத்தில் சுதந்திரத்தின் அடையாளமாகக் கருதப்பட்ட காங்கிரஸ் கொடியை விடாமல் உயர்த்திப் பிடித்தவாறே கிடந்தார். இதனால் "கொடிகாத்த குமரன்" என்று அறியப்படுகிறார்.
இறப்பு
சனவரி 10 இல் சிகிச்சைக்காக அனுமதிக்கப்பட்ட திருப்பூர் குமரன் சனவரி 11 இல் மருத்துவமனையில் அதிகாலையில் உயிரிழந்தார். பொதுமக்கள் அவரது இறுதி ஊர்வலத்தில் பங்குகொண்டனர். முதலில் அவரது தம்பி ஆறுமுகமும், பின்னர் குமரன் தேசத்தின் பொதுச்சொத்து என்று கூறி ராஜ கோபால அய்யர், மாணிக்கம் செட்டியார், வெங்கடாசலம் பிள்ளை என பலரும் இறுதிச் சடங்கில் கொள்ளி வைத்தனர்.
குமரன் மறைந்த ஒரு மாதத்திற்குள் திருப்பூர் வந்த மகாத்மா காந்தி, அவரது குடும்பத்திற்கு ஆறுதல் கூறினார். காமராஜர் உயிருடன் இருந்தவரை குமரன் குடும்பத்தினருடன், அவ்வப்போது தொடர்பு கொண்டு விசாரித்தார்.
துணைவியார்
இவரது துணைவியார் ராமாயி அம்மாள் 1998 ஆம் ஆண்டு ஏப்ரல் மாதம் உயிர் நீத்தார்.
நினைவகம்
தமிழ்நாடு அரசு திருப்பூர் குமரன் தியாகத்தைப் போற்றும் வகையில் திருப்பூரில் திருப்பூர் குமரன் நினைவகம் ஒன்றை அமைத்துள்ளது. இங்கு தற்காலிக நூல் நிலையம் உள்ளது. படிப்பகம் ஒன்று செயல்பட்டு வருகின்றது. மேலும் இந்தியச் சுதந்திரப் போராட்ட வீரர்களின் படங்கள் வரைந்து பொதுமக்கள் பார்வைக்கு வைக்கப்பட்டுள்ளது.
தபால் தலை
இவரது நூறாவது பிறந்த நாளைச் சிறப்பிக்கும் வகையில், அக்டோபர் 2004 இல் சிறப்பு நினைவுத் தபால் தலை இந்திய அரசால் வெளியிடப்பட்டது.
வெளி இணைப்புகள்
பகுப்பு:1904 பிறப்புகள் பகுப்பு:1932 இறப்புகள் பகுப்பு:தமிழ்நாட்டு இந்திய விடுதலைப் போராட்ட வீரர்கள் பகுப்பு:ஈரோடு மாவட்ட நபர்கள் பகுப்பு:இந்தியப் புரட்சியாளர்கள்
பீனால்
முதலில் பீனால் நிலக்கரித் தாரில் இருந்து பிரித்தெடுக்கப்பட்டது. ஆனால் இன்று பெட்ரோலியத்திலிருந்து பேரளவில் ஆண்டுக்கு 7 பில்லியன் கிலோ கிராம் அளவுக்கு தயாரிக்கப்படுகிறது. பீனால் ஒரு முக்கியமான தொழிற்சாலை வேதிப்பொருளாகவும், பல சேர்மங்க்களைத் தயாரிப்பதற்கு உதவும் ஒரு முன்னோடிச் சேர்மமாகவும் ,பயனுள்ள ஒரு வேதிப்பொருளாகவும் கருதப்படுகிறது. நெகிழிகள் மற்றும் அதனுடன் தொடர்புடைய பிற பொருட்களைத் தயாரிக்க உதவுதல் பீனாலின் முதன்மையான பயனாகும். பாலி கார்பனேட்டுகள், எப்பாக்சைடுகள், பேக்லைட்டு, நைலான், அழுக்குவீக்கிகள், பீனாக்சி களைக்கொல்லிகள் மற்றும் எண்ணற்ற மருந்துகள் தயாரிக்க பீனாலும் அவற்றின் வழிப்பொருள்களும் உதவுகின்றன.
பீனாலின் உலகளாவிய சந்தை மதிப்பு 2025 ஆம் ஆண்டில் 31.73 பில்லியன் அமெரிக்க டாலர் மதிப்பிற்கு இருக்குமென மதிப்பீடு செய்யப்பட்டுள்ளது. ஆசியா பசிபிக் மிக உயர்ந்த சந்தை பங்கைக் கொண்டுள்ளது. 2014 ஆம் ஆண்டு முதல் 2025 ஆம் ஆண்டு வரை ஆசியா பசிபிக் சந்தையின் ஆண்டு வளர்ச்சி வீதம் 4.9 ஆக இருக்கும் என எதிர்பார்க்கப்படுகிறது.
பண்புகள்
பீனால் ஒரு கரிமச் சேர்மமாகும். இது தண்ணிரீல் நன்கு கரையும். 1000 மி.லி தண்ணிருக்கு 84.2 கிராம் பீனால் கரையும். பீனால் தண்ணீரின் ஒரேவிதமான கலவை நிறை விகிதம் ~2.6 மற்றும் அதைவிட அதிகமும் சாத்தியமாகும். பீனாலின் சோடியம் உப்பான சோடியம் பீனாக்சைடு மேலும் அதிகமாக நீரில் கரைகிறது.
அமிலத்தன்மை
பீனாலின் அமிலத்தன்மை வலிமை குறைந்ததாகும். உயர் pH நிலைகளில் பீனாலேட்டு எதிர்மின் அயனியை C6H5O− அளிக்கிறது. இது பீனாக்சைடு என்ற பெயராலும் அழைக்கப்படுகிறது.
PhOH ⇌ PhO− + H+         (K = 10−10)
அலிபாட்டிக் ஆல்ககால்களுடன் ஒப்பிடும் போது அவற்றைக் காட்டிலும் பீனால் 1 மில்லியன் முறை அதிகமாக அமிலத்தன்மையைக் கொண்டிருக்கிறது. இருப்பினும் இது வலிமை குறைந்த அமிலமாகவே கருதப்படுகிறது. நீரிய NaOH உடன் பீனால் முழுமையாக வினைபுரிந்து H+ அயனியை இழக்கிறது. கரைசலின் வழியே கார்பனீராக்சைடு செலுத்தப்படுமாயின் பீனால் மீண்டும் கிடைக்கிறது. இவ்வினை பீனாலுக்கு அமிலத்தன்மை உள்ளதைக் காட்டுகிறது. ஆனால் பெரும்பாலான ஆல்ககால்கள் பகுதியாக மட்டுமே வினைபுரிகின்றன.
பீனாக்சைடு எதிர்மின் அயனியின் எதிர்மின் சுமை அரோமாட்டிக் வளையத்தில் பை ஆர்பிட்டல்களோடு உள்ளடங்காமை கொள்வதால் பீனாக்சைடு எதிர்மின் அயனி நிலைப்படுத்தப்படுகிறது. இதனால் ஆல்ககால்களைவிட பீனால்கள் அதிக அமிலத்தன்மை கொண்டவையாக உள்ளன என்று ஒரு காரணம் கூறப்படுகிறது .ஆக்சிசனின் தனி இணை எலக்ட்ரான்கள் மற்றும் அரோமாட்டிக் அமைப்பு மேற்பொருந்துவதால் இந்த அமிலத்தன்மை அதிகரிக்கிறது என்று மற்றொரு காரணம் கூறப்படுகிறது. sp2 கலப்பினக் கார்பன் அணுக்களின் தூண்டுதல் என்ற காரணம் ஆதிக்கம் செலுத்தக்கூடிய மூன்றாவது காரணமாகக் கூறப்படுகிறது. ஆக்சி எதிர்மின் நிலைபெற sp2 திட்டத்தால் அளிக்கப்படும் எலக்ட்ரான் அடர்த்தியை விலக்கிக் கொள்ளும் தூண்டல் sp3 திட்டத்தால் அளிக்கப்படும் தூண்டலை விட அதிகமாகும்.
தயாரிப்பு
வர்த்தக ரீதியாக பீனால் முக்கியத்துவம் வாய்ந்தது என்பதால் பீனாலைத் தயாரிக்க பல்வேறு தயாரிப்பு முறைகள் உருவாக்கப்பட்டுள்ளன. குமின் செயல்முறையில் 95% பீனால் உற்பத்தி செய்யப்படுவதால் அது முன்னனியில் இருக்கும் முறையாகக் கருதப்படுகிறது. பென்சீனும் புரோப்பீனும் வினைபடு பொருள்களாகப் இம்முறையில் பயன்படுத்தப்படுகின்றன. ஆக் மறுசீரமைப்பு குமீன் பகுதி ஆக்சிசனேற்றம் அடைந்து பீனால் உருவாகிறது:
.
அசிட்டோன் உடன் விளைபொருளாக உருவாகிறது. மற்ற தயாரிப்பு முறைகளுடன் ஒப்பிடுகையில் குமின் செயல்முறை சிக்கல் இல்லாததாய் இருக்கிறது. பொருளாதார ரீதியாகவும் விலை குறைவான மூலப்பொருள்களை பயன்படுத்துகிறது. இம்முறையில் உருவாகும் பீனால் அசிட்டோன் இரண்டுமே சந்தையில் தேவைப்படும் பொருள்களாக உள்ளன 2010 ஆம் ஆண்டில்6.7 மில்லியன்  டன்கள் அசிட்டோனுக்கு உலக அளவில் தேவை இருந்தது. இதில் 83 சதவீதம் குமின் செயல்முறை வழியாகவே கிடைத்தது.
மேற்கோள்கள்
பகுப்பு:நோயுயிரி எதிர்ப்பிகள் பகுப்பு:கிருமி நாசினிகள் பகுப்பு:ஆக்சோ அமிலங்கள்
கும்பர்லேண்ட் ஏரி
கும்பர்லேண்ட் ஏரி என்பது ஒரு நீர்த்தேக்கம் ஆகும். இது ஐக்கிய அமெரிக்காவின், வேய்ன் கவுண்டி, ரஸ்சல் கவுண்டி, பால்ஸ்கி கவுண்டி, மெ கிரையரி கவுண்டி, லாவ்ரல் கவுண்டி, கிளின்டன் கவுண்டி ஆகிய மாவட்டங்களை உள்ளடக்கிய கென்டக்கி மாகாணத்தில் உள்ளது   இதை வெள்ளக் கட்டுப்பாடு மற்றும்  நீர்மின் உற்பத்தி ஆகிய முதன்மை நோக்கங்களுக்காக கட்டப்பட்டது. இதன் கரை 1,255 மைல்கள் (2,020 கி) நீளமுடையது ஆகும். மேலும் இந்த ஏரி  65,530 ஏக்கர் (266 ச.கி.மீ) பரப்பை உள்ளடக்கியது. இதன் அதிகபட்ச மின் ஆற்றல் உற்பத்தியின் அடிப்படையில்  அமெரிக்காவில் 9 வது இடத்தைப் பெறுகிறது.
மேற்கோள்கள்
பகுப்பு:ஐக்கிய அமெரிக்க ஏரிகள் பகுப்பு:அமெரிக்க அணைகள் பகுப்பு:கென்டக்கி
உரையாசிரியர்கள் (அகரவரிசை)
தமிழில் தோன்றிய பண்டைய இலக்கண, இலக்கிய நூல்கள் செய்யுள் வடிவிலும், பாடல்கள் வடிவிலும் அமைந்துள்ளன. இவற்றைப் பொதுமக்கள் உணர்ந்துகொள்ளும் பொருட்டு அவற்றிற்கு உரைநூல்கள் தோன்றின.
இவை உரையாசிரியர்கள் (காலநிரல்) என்னும் கட்டுரையில் காலத்தை மையமாகக் கொண்டு தொகுக்கப்பட்டுள்ளன. அவற்றை எளிதில் ஒப்புநோக்க ஏந்தாக இந்த அகரவரிசை நோக்கு இங்குத் தரப்படுகிறது.
கால வரிசையில் காண்க
பகுப்பு:தமிழ் உரையாசிரியர்கள்
வெருகல் - ஈச்சிலம்பத்தை பிரதேச செயலாளர் பிரிவு
வெருகல் - ஈச்சிலம்பத்தைப் பிரதேச செயலாளர் பிரிவு திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கிலும், மேற்கிலும் சேருவிலை பிரதேச செயலாளர் பிரிவும், கிழக்கில் இந்துப் பெருங்கடலும், தெற்கில் பொலநறுவை மட்டக்களப்பு மாவட்டங்களும் அமைந்துள்ளன. 71 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 9 கிராம அலுவலர் பிரிவுகள் உள்ளன.
2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 11,332 ஆகும். பெரும்பான்மை தமிழர்களைக் கொண்ட இப்பிரிவில், 3 முசுலிம்களும், 11,283 இலங்கைத் தமிழரும், 30 சிங்களவரும், 12 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் மிதமான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 160 பேர்.
பகுப்பு:திருகோணமலை மாவட்டப் பிரதேச செயலாளர் பிரிவுகள்
உடையாப்பட்டி ஊராட்சி
உடையாப்பட்டி ஊராட்சி (Udayapatti Gram Panchayat), தமிழ்நாட்டின் சேலம் மாவட்டத்தில் உள்ள அயோத்தியாபட்டணம் வட்டாரத்தில் அமைந்துள்ளது. இந்த ஊராட்சி, ஏற்காடு சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6902 ஆகும். இவர்களில் பெண்கள் 3375 பேரும் ஆண்கள் 3527 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பேபி சதன்யா
பேபி சதன்யா என்பவர் இந்திய திரையுலக குழந்தை நட்சத்திரமாவார். இவர் சென்னைச் சேர்ந்தவர். எண்ணற்ற திரைப்படங்களிலும், தொலைக்காட்சி விளம்பரங்களிலும் நடித்துள்ளார். ஜூலை 7,2007ல் விஜய் மற்றும் தீபாவிஜய் தம்பதிகளுக்குப் பிறந்தவர்.
எதாநெமிலி ஊராட்சி
எதாநெமிலி ஊராட்சி (Ethanemili Gram Panchayat), தமிழ்நாட்டின் விழுப்புரம் மாவட்டத்தில் உள்ள வல்லம் வட்டாரத்தில் அமைந்துள்ளது. இந்த ஊராட்சி, மைலம் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1702 ஆகும். இவர்களில் பெண்கள் 846 பேரும் ஆண்கள் 856 பேரும் உள்ளனர்.
பேபி சதன்யா
வெளி இணைப்புகள்
https://www.facebook.com/BabySathanya
எதாநெமிலி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
பேபி சதன்யா
வெளி இணைப்புகள்
பகுப்பு:2007 பிறப்புகள் பகுப்பு:வாழும் நபர்கள் பகுப்பு:இந்திய நடிகைகள் பகுப்பு:சென்னை நடிகைகள் பகுப்பு:தமிழ்த் திரைப்பட நடிகைகள்
எதாநெமிலி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உதயநேரி பாலாமடை வெங்கடாசலபதி கோயில்
உதயநேரி பாலாமடை வெங்கடாசலபதி கோயில் தமிழ்நாட்டில் திருநெல்வேலி மாவட்டம், உதயநேரி பாலாமடை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வெங்கடாசலபதி, ஸ்ரீதேவி-பூதேவி சன்னதிகள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாக்கர்வாடி
பாக்கர்வாடி (Bhākarwadi) என்பது பூனாவில் தோன்றியதாக கருதப்படும் இனிப்பு நொறுக்குத்தீனி ஆகும். இது மஹாராஷ்ட்ரியான ரகுநாத்ராவ் சிட்டாலால் புகழ் பெற்றது. இது பருப்பு மாவை பிசைந்து தட்டி அதன்மீது அத்துடன் தேங்காய், எள்விதை போன்றவற்றை இட்டு சுருள் வடிவில் சுருட்டி, மொறுமொறுப்பு வரும்வரை பொறிக்கப்படும். இவை மிருதுவானவை. இதை சில வாரங்களுக்கு சேமித்து வைக்கலாம். மேலும் மாலைச்சிற்றுண்டியாகப் பயன்படுகிறது.
மேற்கோள்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:இந்திய இனிப்பு உணவுகள் பகுப்பு:இந்திய நொறுக்குத்தீனி வகைகள்
மாங்கல்யம் (திரைப்படம்)
மாங்கல்யம் 1954 ஆம் ஆண்டு வெளிவந்த தமிழ்த் திரைப்படமாகும். கே. சோமு இயக்கத்தில் வெளிவந்த இத்திரைப்படத்தில் ஏ. பி. நாகராஜன், எஸ். ஏ. நடராஜன் மற்றும் பலரும் நடித்திருந்தனர்.
மேற்கோள்கள்
பகுப்பு:1954 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:எம். என். நம்பியார் நடித்த திரைப்படங்கள்
எடர்னல் சன்ஷைன் ஆஃப் தி ஸ்பாட்லெஸ் மைண்ட்
எடர்னல் சன்ஷைன் ஆஃப் தி ஸ்பாட்லஸ் மைண்ட்  என்பது 2004 ஆம் ஆண்டில் வெளிவந்த ஒரு அமெரிக்க உளவியல்-நகைச்சுவை-நாடகவகைத் திரைப்படம். சார்லி காஃப்மேனால் எழுதப்பட்டு மைக்கேல் கோண்டிரியால் இயக்கப்பட்ட இத்திரைப்படமானது அறிவியல் புனைகதையின், சமமற்ற அல்லது நேரற்ற கதைச்சொல்லல் மற்றும் நவீன சர்யலிச கூறுகளைப் பயன்படுத்தி நினைவுத் திறனின் இயல்பையும் உணர்ச்சிகரமான காதலையும் ஆராய்கிறது. வட அமெரிக்காவில் 2004 ஆம் ஆண்டு மார்ச் 19 ஆம் தேதி வெளியிடப்பட்ட இத்திரைப்படம் உலகம் முழுதும் அமெரிக்க $ 70 மில்லியன் டாலரை வசூலித்தது.
கோண்டிரி, இயக்குநர் சார்லி காஃப்மான் மற்றும் பிரெஞ்சு நிகழ்கலை கலைஞர் பியெர் பிஸ்முத் ஆகியோருடன் கதைக்காக பணிபுரிந்தார். இருவரும் இணைந்து, 2005 ஆம் ஆண்டு சிறந்த மூல திரைக்கதைக்கான அகாடெமி விருதினை வென்றனர், அத்தோடு, அவ்வருடத்தில் கேட் வின்ஸ்லெட்டிற்கு சிறந்த நடிகைக்கான நியமனமும் கிடைத்தது. திரைப்படத்தில் ஜிம் கேரி மற்றும் கேட் வின்ஸ்லெட் ஆகியோர் நடித்தனர். சிறப்புத் தோற்றமாக கிர்ஸ்டன் டன்ஸ்ட், மார்க் ருஃப்போலோ, டாம் வில்கின்சன், எலைஜா வூட், ஜேன் ஆடம்ஸ், மற்றும் டேவிட் கிராஸ் ஆகியோரைக் கொண்டிருந்தது.
தலைப்பானது அலெக்ஸாண்டர் போப்பின் கவிதையான எலோய்சா டு அபெலார்ட் டிலிருந்து எடுக்கப்பட்டது. அதொரு சோகமான காதல் விவகாரக் கதை, அதில் கதாநாயகியின் ஞாபகமறதியே ஒரே வசதியாக மாறுகிறது.
திரைப்படமானது விமர்சன ரீதியிலும் வணிக ரீதியிலும் வெற்றியடைந்தது, அதன் வெளியீட்டிற்குப் பிறகும் கூட எண்ணற்ற பாராட்டுதல்களையும் வலுவான வெறித்தனமான ஆதரவாளர்களையும் உருவாக்கிக்கொண்டது. இத்திரைப்படம் விமர்சகர்களால் 2004 ஆம் ஆண்டின் சிறந்த படங்களில் ஒன்றெனப் பாராட்டப்பட்டது, மேலும் சமீப காலப் பட்டியல்களில் பத்தாண்டின் சிறந்த படங்களில் ஒன்றெனக் கூறப்பட்டுள்ளது.
கதைக்கரு
அடக்கமும் கூச்சப்பண்பும் கொண்ட ஜோயல் பாரிஷ் (ஜிம் கேரி) மற்றும் விடுதலையுணர்வும் உணர்ச்சிமிகுபண்பும் கொண்ட க்ளமெண்டைன் க்ருசின்ஸ்கி (கேட் வின்ஸ்லெட்) ஆகியோர் தங்களுக்கிடையே நியூயார்கிலுள்ள மாண்டாக்கிலிருந்து ராக்வில் மையத்திற்குச் செல்லும் லாங் ஐலாந்து தொடர்வண்டிப்பாதையில் சந்திக்கின்றனர். மாறுபட்ட ஆளுமைகள் கொண்டிருந்த அவர்கள் விளக்கம் அளிக்கப்பட இயலாத முறையில் ஒருவருக்கொருவர் ஈர்க்கப்படுகின்றனர்.
ஜோயல் மற்றும் க்ளெமெண்டைன் உண்மையில் இரு ஆண்டுகள் ஒன்றாக இருந்தபிறகு பிரிந்த முன்னாள் காதலர்கள். ஒரு மோசமான சண்டைக்குப் பிறகு, க்ளமெண்டைன் நினைவுகளை அழிக்கும் நிறுவனமான லாகுனாவை அணுகி ஜோயலுடனான தனது உறவு பற்றிய நினைவுகளை அழிக்கிறார். ("லாகுனா" என்பது ஒரு இடைவெளி மற்றும் காணாமற் போகும் பாகமாகும். லாகுனர் அம்னீஷியா ஒரு குறிப்பிட்ட நிகழ்வினைப் பற்றிய ஒருவரது ஞாபக இடைவெளியாகும்.) இதனைக் கண்டறிந்த பிறகு இடிந்து போன ஜோயல் தானும் இந்த முறையைப் பின்பற்ற முடிவெடுக்கிறார். இந்த நினைவு அழிப்புமுறை அவர் தூங்கும் போது நடக்கிறது.
ஜோயலின் சிந்தனைகளிலேயே படத்தின் பெரும்பகுதி நடக்கிறது. அவரது நினைவுகள் அழிப்புமுறையின்போது, ஜோயல் அந்நினைவுகள் தானாகவே காலமுறையில் தலைகீழாக மறுபடியும் நிகழ்வதைக் காண்கிறார். க்ளமெண்டைனுடனான அவரது உறவின் துவக்கக்காலத்தின் மகிழ்ச்சியான நேரங்களைக் கண்ட பிறகு, க்ளமெண்டைனைப் பற்றிய சில நினைவுகளையும் அவர் மீதான தனது காதலையும் பாதுகாக்கப் போராடுகிறார். இருப்பினும் அவரது நினைவுகள் மெதுவாக அழிக்கப்படுகின்றன, அதில் கடைசியாக அவரிடம் மாண்டாக்கில் என்னைச் சந்தி ("மீட் மீ இன் மாண்டாக்") என்று கிளமெண்டைன் சொல்லிய நினைவும் இடம் பெறுகிறது.
குறிப்பிட்ட நினைவு அழிப்பு
குறிப்பிட்ட நினைவு அழிப்பு என்பது ஓர் கற்பனையான அறுவை சிகிச்சையற்ற வழிமுறை. அதன் நோக்கம் நினைவுகளில் கவனத்திற்குரியதை குறிப்பாக தேவையற்ற மற்றும் வலிமிக்க நினைவுகளை அழிப்பதாகும். அதொரு மென்மையான மூளை பாதிப்பு வடிவம், ஒப்பீட்டு அளவில் "கடுமையான குடிபோதை இரவுக்கு" நிகரானது. இந்த அழிப்பு வழிமுறை தனித்த முறையில் லாகுனா இன்கார்பரேட்டட்டினால் (Lacuna incorporated) செயல்படுத்தப்படுகிறது. கதாபாத்திரங்களான ஜோயல் மற்றும் க்ளமெண்டைன் இருவரும் இந்த வழிமுறையைப் பயன்படுத்தி தங்களது நினைவுகளை அழித்துக்கெள்கின்றனர். திரைப்படத்திற்கான திரைக்கதை மற்றும் மேம்பாட்டின் ஒரு பகுதியாக தொழில்நுட்பத்திற்கு ஒரு பின்னணிக் கதை தயாரிக்கப்பட்டது. அதில் ஒரு விளையாட்டாக ஏமாற்றுகிற விதத்தில் "லாகுனா இன்க்"கிற்கு ஒரு இணையதளமும் இடம்பெற்றிருந்தது. அதுவே பின் வரும் தகவலுக்கான சான்றாகும்.
திரைப்படத்திலிருக்கும் வழிமுறை கற்பனையானதாக இருந்தாலும் கூட, சமீப ஆராய்ச்சி ஒன்று ஆய்வுக் கூடத்திலுள்ள எலியின் தேர்ந்தெடுக்கப்பட்ட நினைவுகளை வெற்றிகரமாக அழிப்பது சாத்தியமே எனக் காட்டியுள்ளது. அத்தகைய வழிமுறை நோயுற்ற காலத்திற்குப் பிறகான மன அழுத்தத்தை குணப்படுத்த வழிவிடலாம்.
நினைவுகளின் விளக்கங்கள்
திரைப்படம் முழுதும் விரிவான திரைப்பட தொழில்நுட்பங்கள் ஜோயலின் நினைவுகளின் சிதைவிற்கும் அவரது ஒன்றிலிருந்து மற்றொன்றிற்கான நிலைமாற்றத்தையும் (நினைவுள்ள நிலையிலிருந்து நினைவற்ற நிலை) ஆகிய இரண்டினையும் விளக்கப் பயன்படுததப்பட்டுள்ளன. இவை மிக நுண்ணியமானது முதல் மிகுந்த நாடகத்தன்மை வாய்ந்தது வரையுள்ளன:
காட்சி சட்டங்களின் குறியீடுகள்
ஜோயலின் நினைவு அழிப்பின் போது உண்மையில் நடந்தச் சில நிகழ்வுகள் (அதாவது தொழில் நுட்பவியலாளர்கள் ஸ்டான் மற்றும் பாட்ரிக்கின் உரையாடல் பாட்ரிக் க்ளமெண்டைனின் உள்ளாடைகளைத் திருடியதைப் பற்றியது) ஜோயல் மறுபடியும் நினைக்கையில் இரத்தத்துடன் இருப்பது.
படம் முழுதும் பயன்படுத்தப்பட்டுள்ள குறிப்பானாக ஒரு குறிப்பிட்ட நிகழ்வு நடக்கையில் இருப்பது க்ளமெண்டைனின் தலைமுடியின் நிறமாகும். அவர் எப்போதெல்லாம் நீல நிறத் தலைமுடியுடன் காட்டப்படுகிறாரோ அது குறிப்பது நிகழ்காலத்தின் ஏதோ ஒன்று அல்லது சமீப இறந்த காலத்தின் ஒன்று (தம்பதியரின் பிரிவிலிருந்தான நேரம் முதல்). க்ளெமைண்டைன் பச்சை தலைமுடியுடன் ஜோடியின் முதல் சந்திப்பில் வைத்திருப்பார், மேலும் குறுகிய காலத்தில் செம்மையாக அவர்கள் காதல் வயப்பட்டதாக ஆனபோது மாறும். பிறகு தனது தலைமுடியின் நிறத்தைச் செம்மஞ்சளாக (ஆரஞ்சாக) அவர்களது பிரிவு நெருங்குகையில் மாற்றிக் கொள்கிறார்.
முடிவு
காஃப்மான் ஒரு நேர்முகத்தில் வெகு தெளிவாக வெளியிடப்பட்ட படப்பிடிப்பு கதைப்பிரதியுடன் கூடியதில் ஜோயலும் க்ளமெண்டைனும் கூடத்தின் வழியில் அவர்களது உறவுமுறைக்கு மீண்டும் ஒருமுறை முயற்சிக்கலாமா என ஒப்புக்கொள்ளும்படியான தோற்றத்துடன் காணப்படும் இறுதிக் காட்சியுடன் கதை முடிவதாகக் கூறியிருந்தார். இறுதியில் என்ன நடந்திருக்கும் என்பதை பார்வையாளர்கள் தனிப்பட்டமுறையில் முடிவு செய்யலாம் எனக் கூறினார். இந்த "முடிவற்ற" கதையின் தீர்மானமானது பின் வரும் காட்சியின் வசனத்தினால் மறைக்கப்படுகிறது. அதில் ஜோயல் அவர்கள் முதல் முறையாக கடற்கரை விருந்தில் சந்தித்தப் பிறகு அவர் முன்பு வேலைச் செய்து கொண்டிருந்த புத்தகக் கடையின் எதிரில் வரும் க்ளமெண்டைனின் நினைவை மறுபடியும் நிகழ்த்திப் பார்க்கிறார்.
ஜோயலும் க்ளெமைண்டைனும் படத்தின் இறுதியில் படைப்பாளர்களின் பெயர்களை இடுவதற்கு முன்னராக மீண்டும் மீண்டும் காட்டப்படும் காட்சியில் பனியில் இருவரும் விளையாடுவது போன்றது விவாதத்திற்குரியதாக உள்ளது. வெளியிடப்பட்ட படப்பிடிப்பு கதைப்பிரதியில் உள்ளடங்கியதின் நேர்முகத்தில், கோண்ட்ரி அவர்கள் இருவரும் பணியில் விளையாடுவது போன்றக் காட்சியை படைப்பாளர்களின் பெயர் வருவது முழுதும் இணைக்க விரும்பியதாகக் கூறினார். இந்த விருப்பம் தெளிவாக துவக்க விருப்பத்திலிருந்து குதித்ததாகும் (துவக்கப் பிரதியில் வெளிக்காட்டப்பட்டிருப்பது). அதில் ஜோயலும் க்ளமெண்டைனும் அவர்களின் மீதமுள்ள வாழ்க்கையைச் சந்திப்பது காதலுக்கு உள்ளேயும் வெளியேயும் விழுவது, நினைவுகளை அழிப்பது மேலும் சுழற்சியை மறுபடியும் செய்வது. இருப்பினும், அது இறுதியில் படைப்பாளிகளின் பெயர்களை இடுவதிலிருந்து திசைத் திருப்பலாம் என்பதால் கோண்ட்ரி இது செய்யப்படவில்லை என்றார்.
நீக்கப்பட்ட மற்றும் நகர்த்தப்பட்ட காட்சிகள்
படப்பிடிப்பு கதைப்பிரதி ஒரு புத்தகமாக வெளியிடப்பட்டது (ISBN 1-55704-610-7)- மேலும் அதற்கு முன்னரான பிரதிகள் வெட்டப்பட்டது அல்லது படம் பிடிக்கப்படாமலிருந்த ஏராளமான அம்சங்களைக் கொண்டிருந்தது.
படத் தொகுப்பில் ஏற்பட்ட பெரிய மாற்றம் தொடர்காட்சிகளில் ஜோயல் மற்றும் க்ளமெண்டைன் இருவரும் (மீண்டும்) மாண்டாக்கில் சந்திப்பதும் பின்னர் சார்லஸ் நதிக்கு செல்வதும் போன்றதைக் காட்டுவது படத்தின் இறுதியிலிருந்து முன் பகுதிக்கு நகர்த்தப்பட்டதுவேயாகும். படப்பிடிப்பு கதைப்பிரதியுடன் வெளியிடப்பட்ட காஃப்மானின் நேர்முகத்தில் இது பார்வையாளர்கள் க்ளமெண்டைனை விரும்புவதை உறுதி செய்யவே என்றார். இல்லாவிடில் பார்வையாளர்களின் க்ளமெண்டைனைப் பற்றிய துவக்க எண்ணம் ஜோயல் மற்றும் க்ளெமைண்டைனின் முதல் உறவின் காட்சிக்குப் பிறகானதின் அடிப்படையில் மிக எதிர்மறையாக இருந்திருக்கும்.
வெட்டப்பட்ட காட்சிகளில் இரயிலில் வசனம், க்ளமெண்டைனின் வீட்டில் வசனம், ஜோயல் மற்றும் நவோமி இணைந்தக் காட்சிகள் (க்ளமெண்டைனுக்கு முன்பான நண்பி, எல்லென் பாம்ப்போவால் நடிக்கப்பட்டது), ஜோயல் லாகுனா அலுவலகத்தில் க்ளமெண்டைனைப் பற்றி எதிர்மறையாக விரிவாக அவரது உணர்வுகளை விவரிப்பது மற்றும் ஜோயல் மற்றும் க்ளமெண்டைன் ஆகியோரது முதல் "காதல் சந்திப்பின்" காட்சிகள் உள்ளிட்டவை அடங்கும். லாகுனா அலுவலகக் காட்சியின் நீக்கப்பட்ட வசனங்கள் பின்னர் பயன்படுத்தப்பட்டன. அப்போது அவர் ஒரு ஒலிநாடாவை கேட்டுக் கொண்டிருப்பார், அதில் க்ளமெண்டைனின் ஆளுமையின் பிறழ்ச்சிகள் விவரிப்பட்டிருக்கும். மேலும் அவர்களின் முதல் "காதல் சந்திப்பின்" வெட்டப்பட்டக் காட்சிகளின் சுருக்கங்கள் ஜோயல் க்ளமெண்டைனின் நினைவுகளின் எகிறல்களுடன் கலந்து அழிப்புச் செயல்பாடு முடிவிற்கு வருகிறது. உண்மையில், படத்தொகுப்பின் போது பெரும்பாலான படத்தின் காட்சிகள் இடம் மாற்றப்பட்டன. கணிசமான எண்ணிக்கையிலான காட்சிகள் அதே இடத்தில் இயக்குநர் மைக்கேல் கோண்டிரியினால் மாற்றப்பட்டன, அதில் மன்ஹாட்டன் தெருக்களில் ரிங்கிலிங் பிரதர்ஸ் மற்றும் பார்னும் & பெய்லி சர்க்கஸை காட்டும் காட்சிகள் உட்பட இருந்தன. மற்றொரு கைவிடப்பட்டக் காட்சி ஒரு மதுபானக்கடையில் அளவு மீறிக் குடித்த க்ளமெண்டைனைப் பிற ஆணுடன் இணைந்து ஜோயலைப் பொறாமை கொள்ள வைக்க முயற்சிப்பது போன்று நிகழ்வது (மிர்ஸ்வியாக்குடனான ஒலி நாடா நேர் காணலில் ஜோயலை க்ளமெண்டைனை மிகக் கட்டுப்பாடற்ற பாலுணர்வு கொண்டவர் எனப் பேசத் தூண்டியிருக்கலாம்). மற்றொரு நீக்கப்பட்டக் காட்சி டாக்டரின் அலுவலகத்தில் இறுவட்டு சாதனத்தில் மேரி ஸ்வெவோ அவரது வாழ்க்கை ஒலி நாடாவை கேட்பது போன்றதாகும். நீடிக்கப்பட்ட அக்காட்சியில் மேரி ஒலி நாடாவில் குறிப்பாக ஒரு கருக்கலைப்பிற்கு பின்பு இதை ஏன் செய்திருக்க வேண்டும் எனக் கூறுவார். இன்னும் மற்றொன்று ஜோயல் மற்றும் க்ளமெண்டைன் மர்மப் புதினமான 'தி ரெட் ரைட் ஹாண்ட்"டை இணைந்து அவரது சொகுசு இருக்கையில் அமர்ந்து வாசிப்பது (அப்புதினத்தை க்ளெமைண்டைன் மாண்டாக்கின் உணவு விடுதியில் அவரும் ஜோயலும் மறுபடியும் முதல் முறை சந்திக்கும் போது படித்துக் கொண்டிருப்பார்.
விமர்சன வரவேற்பு
படமானது 93% பசுமை தரக் குறியீட்டை ராட்டன் டொமேட்டோஸ் வலைத்தளத்தில் 211 மறுபார்வைகளின் அடிப்படையில் சான்றளிக்கப்பட்டது. எல்லோரும் ஒப்புக்கொண்டது படமானது "காஃப்மான் பாணியில் திருப்பம், போதையூட்டுவது போன்று காதலைக் கொண்டு நகர்கிறது" என்பதாகும்.
ரோஜர் எபெர்ட் விமர்சனத்தில், "அதன் கதையில் திட்டமிட்ட இழப்புக்களை ஏற்படுத்தும் திருப்பங்களைக் கொண்டிருந்தாலும், எடெர்னல் சன்ஷைன் உணர்ச்சிகரமான மையத்தைக் கொண்டிருக்கிறது, மேலும் அதுவே அதனை வேலைச் செய்ய வைக்கிறது." எபெர்ட் பின்னர் தனது சிறந்த படங்கள் வரிசையில் படத்தைச் சேர்த்தார்.
தனது மறுபார்வையில் டைம் அவுட் சுருக்கமாக, "இந்தத் தடுக்க இயலாத கோண்ட்ரி/காஃப்மான்/சேரி அச்சு பல அற்புதங்களை மர்மமான அழகிலும் யதார்த்த பயங்கரத்தையும் ஒருவரின் சொந்த குழப்பமான எண்ணத்துடன் உள்ளுக்குள் சிக்கிக் கொண்டு சுயக்கட்டுப்பாட்டு ஞாபக மறதி நோயால் உடைந்த ஆனால் நம்பிக்கையுடைய இதயத்தைத் தாண்டுவதை வெளிக்காட்டுகிறது."
2006 ஆம் ஆண்டில், எம்பயர் சஞ்சிகையின் 201 ஆம் இதழில், எடர்னெல் சன்ஷைன் ஆஃப் தி ஸ்பாட்லெஸ் மைண்ட் அவர்களின் அனைத்து காலங்களிலும் வெளி வந்த சிறந்த 201 படங்களின் வரிசையில் 83 வதாக வாசகர்களால் வாக்களிக்கப்பட்டது. அதே வருடத்தில், வின்ஸ்லெட்டின் க்ளமெண்டைனாக நடிப்பு ப்ரிமீயர் இதழின் அனைத்து காலங்களுக்குமான 100 சிறந்த நடிப்புகளில் 81 ஆவது இடத்தில் சேர்க்கப்பட்டது. க்ளாடியா பியூக் யூஎஸ்ஏ டுடே வின் பட விமர்சகர் வின்ஸ்லெட்டின் நடிப்புப் பற்றிக் கூறியது, "அவர் சுதந்திரமாக அற்புதமாக இருக்கிறார், அவரது உணர்வினைப் பொறுத்து தலைமுடியின் நிறம் மாறுகிறது. அவருக்கு சமீபகாலங்களில் இது போன்ற கொழுத்த வேடங்கள் கிடைக்கவில்லை, அதை அவர் மிகச் சரியாகச் செய்கிறார்."
கரோல் வெர்னாலிஸ் சுட்டிக்காட்டுவது கோண்டிரியின் இசை வீடியோக்களை இயக்கும் அனுபவம் படத்தின் மைஸ்-என்- சீன்னிற்கும் ஒலி வடிவமைப்பிற்கும் பங்களித்திருக்கிறது. வெர்னாலிஸ் காட்சியின் சில இடங்கள், ஒலி மற்றும் இசையின் கருக்கள் படம் முழுதும் நீடிப்பது, எப்படி சில கருக்கள் எதிர்முனையில் வேலை செய்கின்ற என்பது பற்றியது என்கிறார்.
2009 ஆம் ஆண்டு நவம்பரில், டைம் அவுட் நியூ யார்க் பத்தாண்டின் சிறந்த படங்களில் மூன்றாவது என்று பட்டியலிட்டது: கடந்த காலத்தில் இயக்குநர் மைக்கேல் கோண்ட்ரியின் கிண்டர்கார்ட்டன் ஆர்ட்ஸ்-அண்ட்-க்ராஃப்ட்ஸ் ஏஸ்த்தட்டிக்கும் சார்லி காஃப்மேனின் மொபியஸ்-ஸ்ட்ரிப்டீஸ் ஆகிய இரண்டு கதைகளுமே ஏற்க முடியாத அளவு சுவைமிக்கதாகவும் குழப்பமானதாகவும் இருந்தன. ஆகவே இந்த மெட்டா-ராம்-காம் ஏன் எப்போதுமே நம்மை கண்ணீர் பொங்க வைத்து போக வைக்கின்றன?...இந்த இரு படைப்புகளும் இறுதியில் உயர் கருத்துநயம் மற்றும் மனிதநேயம் என்ற சரியான சேர்க்கையைப் பெறுகின்றன. இவை காதலில் தோல்வியுற்ற ஒருவனின் வாழ்க்கையை வேடிக்கையான, வலி மிகுந்த, கவித்துவமான மற்றும் நிலையற்றவிதத்தில் விநோதமான ஒரு உலகிற்கு மாற்றும் ஒரு நிறுவனத்தின் நிகழ்வைப் பொறுத்த உத்திகளைக் கைக்கொண்டிருக்கின்றன.
இசை மற்றும் ஒலித்தடம்
இசைத் தொகுப்பு லாஸ் ஏஞ்செல்ஸ்சின் இசையமைப்பாலர் ஜோன் பிரியனால் கோர்க்கப்பட்டது. இதரப் பாடல்கள் ஜெஃப் லைன்னேவின் E.L.O போன்றவற்றிலிருந்து தோன்றியதாகும்.("மிஸ்டர் ப்ளூ ஸ்கை" விளம்பரத் துண்டுகள் தொலைக்காட்சி நிகழ்ச்சிகள் ஆகியவற்றில் இடம்பெற்றது ஆனால் படத்தில் இல்லை), தி போலிபோனிஃக் ஸ்பிரீ, தி வில்லோஸ், மற்றும் டான் நெல்சன் ஆகியோரிடமிருந்து பெறப்பட்டது. ஜோன் பிரியனின் கூட்டணியுடன் பெக் கோர்க்கியின் பிரபல வடிவமான "எவ்ரிபடி காட் டு லேர்ன் சம்டைம்"மை வழங்குகிறார்.
குறிப்பாக, பல குரல் பாடல்கள் ஞாபகங்களை சுற்றியுள்ளன அல்லது சூரியனைச் சுற்றி வருகின்றன.
பழைய ஹிந்திப் படப் பாடல்கள் பின்னணியில் இசைக்கப்படுவதை கேட்கலாம். "மேரா மன் தேரா ப்யாஸா' (என் இதயம் உனக்காக ஏங்குகிறது ) கேம்ப்லர் படத்திலிருந்து (1971) முகம்மது ரஃபியால் பாடப்பட்டது, லதா மங்கேஷ்கரின் "தேரா சங் ப்யார் மேன்" மற்றும் "வாதா நா தோட்" (சத்தியத்தை மீறாதே ) லதா மங்கேஷ்கரின் குரலில் தில் துஜ்கோ தியா (என் இதயத்தை உனக்கு கொடுத்தேன் ) (க்ளமெண்டைன் ஜோயலை தனது குடியிருப்பிற்கு பானம் அருந்த அழைத்தப்போது) ஆகியன இடம் பெற்றன. அனைத்து மூன்றுப் பாடல்களும் மூல இசைத்தடத்தின் படைப்பு பெயர் பட்டியலில் உள்ளன.
படத்தின் துவக்கக் காட்சியின் இசைக் கோர்ப்புகள் தொலைக்காட்சி மற்ரும் திரைப்பட விளம்பரங்களிலும் கூட இங்கிலாந்தில் செல்பேசி நிறுவனமான வோடாஃபோனிற்காக பயன்படுத்தப்பட்டது.
படத்துடன் தொடர்புடைய இசை
பல இசைக்குழுக்கள் படத்தை ஒரு பாடலில் மேற்கோள் காட்டுகின்றன, அதில் பிரேக்கிங் பெஞ்சமினின் பாடலான "பர்கட் இட்", பேசைட்"மாண்டெக்"கில், OAR லவ் அண்ட் மெமரீஸ் பாடலில், பேக்சீட் குட்பை "டெக்னிகலர் ஐஸ்" பாடலில், தி ஆட்டம்ன்ஸ் "க்ளெம்" பாடலில், எபிக் ஹை "ப்ரீ ம்யூசிக் பாடலில், கிறிஸ்மஸ் ஃபுல்லர் பிராஜெக்ட் "மீட் மீ இன் மாண்டக்"கில், சிக்னல்ரன்னர்ஸ் தடமான "மீட் மீ இன் மாண்டக்"க்கில் மற்றும் சிர்கா சர்வைவ் மீண்டும் ஒருமுறை "மீட் மீ இன் மாண்டக்" எனும் தலைப்பில் அதைப்போல பல பாடல்கள் தங்களின் 2005 ஆம் ஆண்டு தொகுப்பான ஜூடுர்னா வில் ஆகியவற்றில் இடம் பெற்றுள்ளது. ராப் பாடகர் ஜே எலக்டிரானிகா ஒலித்தடத்திலிருந்த பாடல்களிலிருந்து தனது பாடலான "ஆக்ட் 1: எடெர்னல் சன்ஷைன் (தி பிளட்ஜ்)லிருந்துப் பெற்றார். ஸ்டார்ஸ்சின் யுவர் எக்ஸ்லவ்வர் இஸ் டெட்டும் படத்திற்கான குறிப்பாகும், மேலும் பாடலுக்கான வீடியோவும் படத்தினை நினைவூட்டும்படி குழுவானத பனி உறைந்த ஏரியின் மேல் இசைக்கும் என்பதாக இருக்கும் காரணத்தினால் இருக்கிறது. வியன்னா டெங் படமானது அவரது பாடலான "ரெஷஷெனல்"லை பாதித்ததாகக் கூறினார்.
ரையான் ஸ்டார்ஸ்சின் "லாஸிங் யுவர் மெமரி", சாங்க்ஸ் ஃபிரம் தி ஐ ஆஃப் அன் எலிபெண்ட் தொகுப்பிலிருந்து "ஐ வேக் இன் மாண்டக் வித் யூ நியர்" எனும் பாடலையும் உள்ளிட்டிருக்கிறது. பாடலின் சூழலில், அது படத்தை குறிக்கிறது என்பது தெளிவானது.
படத்தின் பின்னணியும் இடங்களும்
படமானது பெரும்பாலும் லாங் ஐலாந்தின் புறநகரான மண்டாக்கின் ராக்வில் மையம், லாங் ஐலாந்து மற்றும் நியூயார்க் நகரத்தையும் பின்னணியாகக் கொண்டுள்ளது.
படத்தின் இறுதியிலான படைப்பாளிகளின் பெயர்ப் பட்டியலில் இடம் பெறுவது ப்ரூக்ளின், மன்ஹட்டன், மாண்டாக், மவுண்ட் வெர்னான், வைன்ஸ்கோட் மற்றும் நியூயார்க்கின் யாங்க்கர்ஸ், அத்தோடு பாயோன்னெ மற்றும் வெஸ்ட் ஆரஞ்ச், நியூ ஜெர்சி ஆகியனவாகும். பேர்ன்ஸ் அண்ட் நோபிள்ஸ் காட்சி கொலம்பியா யுனிவெர்சிட்டி புக் ஸ்டோரில் படமாக்கப்பட்டது. க்லளமெண்டைனின் வீடு ப்ரூக்ளினின் வில்லியம்ஸ்பர்க்கில் படமாக்கப்பட்டது. 100 ஆண்டுகாலப பழைமையான சொத்து தற்போது விற்பனைக்கு உள்ளது. யாங்க்கர்சின் சில காட்சிகள் ரிவர்டேல் அவன்யூ மற்றும் வேலண்டைன் சந்திலும் படமாக்கப்பட்டது. மேலும் சார்லஸ் நதிக் காட்சி நிய யார்க்கின் யார்க்டவுனின் FDR ஸ்டேட் பார்க்கில் படமாக்கப்பட்டது.
அனைத்து இரயில் காட்சிகளும் மெட்ரோ-நார்த் இரயில் ரோட் இரயிலின் உட்புறத்தில் படமாக்கப்பட்டது அத்தோடு நியூ ஹெவன் லைன், மவுண்ட் வெர்னான் கிழக்கு நிலையம் ராக்வில் மையம் நிலையத்திற்கு மாற்றாகக் கொண்டது.
வீட்டுக் காணொளி
எடெர்னல் சன்ஷைன் ஆஃப் தி ஸ்பாட்லெஸ் மைண்ட் அமெரிக்காவில் தனித்த அனமோர்பிக் அகலத்திரை மற்றும் முழுத்திரை பதிப்புக்களில் செப்டம்பர் 28, 2004 ஆம் ஆண்டு முதல் கிடைக்கிறது. அகலத்திரை மற்றும் முழுத்திரை இரண்டின் பதிப்புக்களும் ஆங்கில டால்பி டிஜிட்டல் 5.1 சர்ரவுண்ட், ஆங்கில டிடிஎஸ் 5.1 சர்ரவுண்ட் மற்றும் பிரஞ்சு டால்பி ட்ஜிட்டல் 5.1 தடங்களைக் கொண்டுள்ளன.
சிறப்பு இறுவட்டு அகலத்திரைசேகரிப்பாளர் பதிப்பு இறுவட்டு அமெரிக்காவில் 2005 ஆம் ஆண்டு ஜனவரி 4 ஆம் நாள் வெளியிடப்பட்டது. கூடுதல் கூறுகளாக பின்வருபவையுள்ளன:
புற இணைப்புகள்
பகுப்பு:அமெரிக்க நகைச்சுவை-நாடகத் திரைப்படங்கள் பகுப்பு:பாஃப்டா விருதினை வென்ற திரைப்படங்கள் பகுப்பு:அமெரிக்கத் திரைப்படங்கள்
இடுவாய் ஊராட்சி
இடுவாய் ஊராட்சி (Iduvoi Gram Panchayat), தமிழ்நாட்டின் திருப்பூர் மாவட்டத்தில் உள்ள திருப்பூர் வட்டாரத்தில் அமைந்துள்ளது. இந்த ஊராட்சி, பல்லடம் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4413 ஆகும். இவர்களில் பெண்கள் 2200 பேரும் ஆண்கள் 2213 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டி பி எஸ் - 1 (நெல்)
டி பி எஸ் - 1 (TPS 1) பொதுவாக திருப்பதிசாரம் - 1 எனப்படும் இந்த நெல் வகை, தமிழகத்தின் புதிய நெல் வகையாகும். ஐ ஆர் - 8 மற்றும் கட்டிச்சம்பா (IR 8 X Kattisamba) போன்ற நெல் வகைகளை ஒன்றிணைத்து உருவாக்கப்பட்ட நெல் இரகமாகும்.
வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (TNAU) கீழ் இயங்கிவரும், கன்னியாகுமரி மாவட்டத்தின் திருப்பதிசாரம் எனும் பகுதியில் அமைந்துள்ள வேளாண்மை ஆராய்ச்சி நிலையம் (Agricultural Research Station, Tirupathisaram (ARS) 1985 ஆம் ஆண்டு வெளியிட்டது.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
இந்திய சமூக ஜனநாயகக் கட்சி
இந்திய சமூக ஜனநாயகக் கட்சி (Social Democratic Party of India) ஓர் இந்திய அரசியல் கட்சியாகும். இது இசுலாமியர், தாழ்த்தப்பட்ட மற்றும் ஒடுக்கப்பட்ட சமூகத்திற்காக செயல்பட்டு வருகிறது. இந்த கட்சியானது 2009 ஆம் ஆண்டு சூன் மாதம் 21 அன்று தொடங்கப்பட்டது. இது தடைசெய்யப்பட்ட இஸ்லாமிய அமைப்பான பாப்புலர் பிரண்ட் ஆப் இந்தியாவின்பிஎஃப்ஐ) அரசியல் பிரிவாகக் கருதப்படுகிறது.
தமிழ்நாடு சட்டமன்றத் தேர்தல், 2011
2011 ஆம் ஆண்டு நடைபெற்ற சட்டமன்றத் தேர்தலில் எஸ்.டி.பி.ஐ. கட்சி ஐந்து தொகுதியில் போடியிட்டது. போட்டியிட்ட அனைத்து இடங்களிலும் வெற்றி வாய்ப்பை இழந்தது.
தமிழ்நாடு சட்டமன்றத் தேர்தல், 2016
தமிழ்நாடு சட்டமன்றத் தேர்தல், 2016 இல் திமுக கூட்டணியில் இந்திய சமூக ஜனநாயகக் கட்சி (எஸ்டிபிஐ) இணைந்து போட்டியிடும் என்று அறிவித்தது. .பின்னர் ஏப்ரல் 7 அன்று திமுகவுடன் தொகுதி பங்கீடு குறித்து பேச்சுவார்த்தை உடன்பாடு எட்டாமல் கூட்டணியில் இருந்து விலகியது. எஸ்.டி.பி.ஐ கட்சியானது 30 தொகுதிகளில் தனித்து போட்டியிடும் என அக்கட்சியின் அப்போதைய தமிழ் மாநில தலைவர் தெகலான் பாகவி அறிவித்தார். 2016 தமிழக சட்டமன்ற தேர்தலில் கூட்டணியின்றி போட்டியிட்து அனைத்து தொகுதிகளிலும் வெற்றி வாய்ப்பை இழந்தது.
2021 சட்டமன்ற தேர்தல்
2021 தேர்தலில் ஆறு தொகுதிகளில் போட்டியிட்டு அனைத்திலும் வெற்றி வாய்ப்பை இழந்தது.
புதுச்சேரி சட்டமன்ற தேர்தல் 2016
புதுச்சேரி ஒன்றிய பகுதியில் நடைபெற்ற சட்டமன்ற தேர்தலில் எஸ்.டி.பி.ஐ. கட்சி நான்கு தொகுதிகளில் போட்டியிட்டு அனைத்து இடங்களிலும் வெற்றி வாய்ப்பை இழந்தது.
கேரளா உள்ளாட்சி மன்ற தேர்தல்கள்
2015 ஆன்று நடைபெற்ற உள்ளாட்சி மன்ற தேர்தலில் எஸ்.டி.பி.ஐ. கட்சி 32 கிராம ஊராட்சி வார்டுகள், 7 நகராட்சி வார்டுகள், ஒரு நகராட்சி வார்டு என 40 இடங்களில் வென்றது. 2020 ஆம் ஆண்டு நடைபெற்ற உள்ளாட்சி மன்ற தேர்தலில் இக்கட்சி 75 கிராம ஊராட்சி வார்டுகள், 1 ஒன்றிய கிராம ஊராட்சி வார்டு, 18 நகராட்சி வார்டுகள், 1 மாநகராட்சி வார்டு என 95 இடங்களில் வென்றது.
கேரளா சட்டமன்றத் தேர்தல், 2011
2011 கேரளா சட்டமன்றத் தேர்தலில் கூட்டணி இல்லாமல் தனித்து 80 தொகுதிகளில் போட்டியிட்டது. போட்டியிட்ட அனைத்து தொகுதிகளிலும் வெற்றி வாய்ப்பை இழந்தது.
பிகார் சட்டமன்றத் தேர்தல், 2020
பிகார் மாநில சட்டமன்றதேர்தலில் எஸ்.டி.பி.ஐ.கட்சி பப்பு யாதவின் ஜான் அதிகார் கட்சி தலைமையிலான முற்போக்கு ஜனநாயக கூட்டணியில் அங்கம் வகித்தது. இந்த கூட்டணியில் சந்திரசேகர ஆசாத்தின் ஆசாத் சமாஜ் கட்சி, பகுஜன் முக்தி கட்சி,முசுலிம் அரக்ஷ்ன் மோர்ச்சா கட்சியும் அங்கம் வகித்தன. இந்த கூட்டணியின் சார்பில் போட்டியிட்ட எஸ்.டி.பி.ஐ. கட்சி 14 தொகுதியில் போட்டியிட்டது.
மேற்கோள்கள்
பகுப்பு:தமிழக இஸ்லாமிய அமைப்புகள் மற்றும் கட்சிகள் பகுப்பு:தமிழக அரசியல் கட்சிகள் பகுப்பு:தமிழ்நாட்டு அமைப்புகள் பகுப்பு:இந்திய அரசியல் கட்சிகள்
இராதாபுரம் (சட்டமன்றத் தொகுதி)
இராதாபுரம் சட்டமன்றத் தொகுதி (Radhapuram Assembly constituency), திருநெல்வேலி மாவட்டத்தின் ஒரு சட்டமன்றத் தொகுதி ஆகும். இத்தொகுதியில் மொத்த வாக்காளர்கள் 2.70 இலட்சம் ஆவர். ராதாபுரம் வட்டத்தில் அமைந்த இத்தொகுதியில் நாடார், பட்டியல் சமூகத்தினர், முக்குலத்தோர், மீனவர் மற்றும் யாதவ சமூகத்தினர் அதிகம் உள்ளனர். இத்தொகுதி மலைவளமும், கடல் வளமும் கொண்டது. கூடங்குளம் அணுமின் நிலையம் மற்றும் மகேந்திர கிரி திரவ உந்து ராக்கெட் தளம் அமைந்துள்ளது.
தமிழ்நாடு மாநிலத்தின் 234 சட்டமன்றத் தொகுதிகளில் ஒன்று.
== தொகுதியில் அடங்கியுள்ள பகுதிகள் == ராதாபுரம் வட்டம்
புற நச்சு
பெரும்பாலான புற நச்சுகள் சூடுபடுத்துவத்தின் மூலம் அழிக்கப்பட்டுவிடுகின்றன. இந்த நச்சுக்கள் அண்மையிலோ அல்லது உள்பரவிய நிலையிலோ விளைவுகளை ஏற்படுத்தக்கூடியவை. உயிர்வளியற்று வளரும் நுண்கிருமியான கிளாஸ்ட்ரீடியம் பொட்டுலினம் உருவாக்கும் பொட்டுலினம் நச்சு, தொண்டை அழற்சியினை உண்டாக்கும் கார்னிபாக்டீரியம் டிப்தீரியே நுண்ணுயிரியின் தொண்டைஅடைப்பான் நச்சு ஆகியவை நன்கு அறியப்பட்ட உதாரணங்களாகும். பிற உதாரணங்கள்: (காலரா) வாந்திபேதி நச்சு, (பெர்டூசிஸ்) கக்குவான் நச்சு, (ஷிஜா) வயிற்றளைச்சல் நச்சு, ஈ.கோலை உருவாக்கும் வெப்ப-அழிவு குடல்நச்சு.
உடலின் எதிர்ப்பு அமைப்பு உருவாக்கும் எதிர்ப்பான்களால் புற நச்சுகள் அழிக்கப்படுகின்றன என்றாலும், இவ்வகை நச்சுகள் மிகுதியான ஆற்றல்மிக்க நஞ்சுகளாக செயலாற்றுவதால் ஓம்புயிர்களின் எதிர்ப்பு அமைப்பானது புற நச்சுகளுக்கு எதிராக பணிபுரியும் முன்பாகவே உயிர்ச்சேதத்தினை விளைவிக்கும் தன்மையினைக் கொண்டவையாகும். பல புற நச்சுகளும் இலக்கு உயிரணுக்களின் மீது செயல்படும் முறையினைக் கொண்டு பகுக்கப்படுகின்றன.
மேற்கோள்கள்
பகுப்பு:உயிர்வேதியியல்
அஞ்சில் ஆந்தையார்
அஞ்சில் ஆந்தையார் ஒரு சங்க காலத் தமிழ்ப் புலவர்.
பெயர்க் காரணம்
ஆதன் தந்தை என்னும் சொற்கள் இணையும்போது ஆந்தை என அமையும் என்று தொல்காப்பியம் குறிப்பிடுகிறது. அஞ்சில் என்னும் ஊரில் வாழ்ந்த புலவர் இந்த ஆந்தையார்.
பாடிய பாடல்கள்
சங்க இலக்கியங்களில் இவரது பெயரில் இரண்டு பாடல்கள் உள்ளன.
குறுந்தொகை: 294 நெய்தல்
பாடல் தரும் செய்தி: தலைவன் தலைவியோடு கடலாடினான். கானல் என்னும் கடற்பெருவெளியில் இவளுடன் தங்கியிருந்தான். தலைவி தன் தோழிமாரோடு சேர்ந்து தழூஉ ஆடும்போது இவனும் சேர்ந்து ஆடினான். ஏதோ தொடர்பு இல்லாதவன் போல வந்தவன் தலைவியைத் தழுவிக்கொண்டான். இவள் தன் உறுப்பை மறைக்க அணிந்துள்ள தழையாடை போல இவளை  இவன் சுற்றிக்கொண்டிருக்கிறான். விளைவு தலைவியின் தாய் இவளைக் காப்பாற்றும் நிலை வந்துவிட்டது. இப்படித் தோழி தலைவனுக்குச் சொல்கிறாள்
நற்றிணை 233 குறிஞ்சி
பாடல் தரும் செய்தி: தலைவன் தலைவி களவொழுக்கம் நீள்கிறது. தோழி தலைவியை எச்சரிக்கிறாள். கடுவனும் மந்தியும் நடுங்கும்படி குரங்குக்குட்டி மேக இருளில் மறைந்துகொள்ளும் நாட்டை உடையவன் தலைவன். உன்னுடைய நெஞ்சிலுள்ள ஈரத்தைத் தொட்டுப்பார். இவன் ஆன்றோர் சொல்லின்படி நடக்கும் சான்றோனா என்று எண்ணிப்பார். தெளிந்தபின் இவனோடு தொடர்பு கொள், என்கிறாள்.
பகுப்பு:சங்கப் புலவர்கள்
அப்துல் வாகித் கான்
ஆரம்பகால வாழ்க்கை மற்றும் பின்னணி
இவர், 1871 இல் உத்தரப் பிரதேசத்தின் கிரானாவில் பிறந்தார். 1857 ஆம் ஆண்டில் முகலாயப் பேரரசு வீழ்ச்சியடைந்த பின்னர் தில்லியிலிருந்து குடிபெயர்ந்த முகலாய அரசவையைச் சேர்ந்த இசைக் கலைஞர்களின் பல குடும்பங்களுக்கு கிரானா நகரம் ஆதரவாக இருந்தது. கிரானா கரானாவின் மூன்று பிரிவுகள் ருத்ரவீணை, சாரங்கி மற்றும் வாய்ப்பட்டு. இவர், ஆரம்பத்தில் தனது தந்தை உஸ்தாத் அப்துல் மஜீத் கானிடமிருந்து வாய்ப்பாட்டும் சாரங்கியும் கற்றுக்கொண்டார். 12 வயதில், வீணையிலும், குரலிசையிலும் புகழ்பெற்ற மேதையான மியான் பாண்டே அலி கானின் சீடரான உஸ்தாத் இலாங்டே ஐதர் பக்ச் கானிடமிருந்து கற்றுக்கொள்ள இவர் கோலாப்பூருக்குச் சென்றார்.
இறப்பு
இவர், 1949 இல் சகாரன்பூரில் இந்திய நாட்டவராக இறந்தார். இவரது மாணவர்களில் பண்டிட் ஜெய்சந்த் பட் (கியால் பாடகர்), சுரேஷ்பாபு மானே, கிராபாய் பரோடேகர், பேகம் அக்தர், சரசுவதிபாய் ரானே, பிரண் நாத், சுகதேவ் பிரசாத், ராம் நாராயண், முகமது ரபி ஆகியோர் அடங்குவர்.
இவரது மிகப் பெரிய பங்களிப்பு அவர் முறையான சீடர்களில் ஒருவரல்ல என்றாலும் இந்தூர் கரானாவின் அமீர் கான் மீது இவர் செலுத்திய செல்வாக்காகும். உஸ்தாத் அப்துல் கரீம் கானுடன் சேர்ந்து விலம்பிட் கியாலை உருவாக்கத் தொடங்கினர். மேலும் இவர்களின் பணிகள் அமீர்கானுக்கு தனது வர்த்தக முத்திரையான அதி விலம்பிட் பாடலை உருவாக்கத் தூண்டின.
"இவர், ஒரு இராகத்தின் பாடல்களை ஏறக்குறைய 20 நிமிடங்களிலிருந்து ஒரு மணி நேரம் வரை நீட்டிப்பதன் மூலம் பாரம்பரிய இந்துஸ்தானி இசையை உருவாக்கினார்." "இவர் கிரானா கரானாவின் மிகச்சிறந்த குறியீடுகளில் ஒருவராவார்."
மேற்கோள்கள்
பகுப்பு:இந்திய முஸ்லிம்கள் பகுப்பு:1949 இறப்புகள் பகுப்பு:1871 பிறப்புகள்
ரிபோ கரு அமிலத்தால் தூண்டிய ஒடுக்கும் கலவை
ரிபோ கரு அமிலத்தால் தூண்டிய ஒடுக்கும் கலவை (RNA induced silencing complex, RISC) என்பது சிறு ஆர்.என்.ஏ அல்லது குறு ஆர்.என்.ஏ (siRNA or miRNA) பிணைந்த பல புரதங்களின் ஒரு தொகுப்பு ஆகும். அர்கொனாட் (Argonaute) என்னும் ஒரு வகை புரதங்கள் இக்கலவையில் இணைந்து, சிறு அல்லது குறு ஆர்.என்.ஏ ஈரிழைகளை, ஓரிழையாக பிரிக்கின்றன. மேலும் பிரிக்கப்பட்ட ஓரிழை சிறு அல்லது குறு ஆர்.என்.ஏ க்களை, அதற்கான இலக்கு செய்தி ஆர்.என்.ஏ (messenger RNA) இணைய ஒரு வழிகாட்டியாக செயல்படுகின்றன. இவ்வாறு இணையபட்ட சிறு ஆர்.என்.ஏ, செய்தி ஆர்.என்.ஏ களை மரபணு வெளிபடுதலை முழுமையாக அழிகின்றன.
குறு ஆர்.என்.ஏ க்களோ செய்தி ஆர்.என்.ஏ களை மரபணு வெளிபடுதலை முழுமையகாவோ அல்லது குறிபிட்ட மரபணுவின் புரத உற்பத்தியெய் தடுக்கின்றன.பின்னாளில்  ரிபோ கரு அமிலத்தால் தூண்டிய ஒடுக்கும் கலவையில் மற்றொரு புரதமான (Fragmentation retardation protein) இணைக்கிறது என கண்டுபிடிக்கப்பட்டது.
அண்மையில் குறு ஆர்.என்.ஏ கள் மரபணு வெளிபடுதலை தடுக்கின்றன என்பதற்கு மாறாக (miR-373), அவைகள் தொடரிகளோடு (Promoter) இணைந்து ஒரு மரபணு வெளிபடுதலை ஊக்குவிக்கும் என்பதை அறிந்துள்ளார்கள். இவ்விடத்தில் ஒடுக்கும் கலவை என்பதற்கு பதிலாக ஊக்குவிக்கும் கலவை ஒன்று இருக்கும் என ஆய்வாளர்கள் கருதுகிறார்கள்.